Snekkersten Tennis
Bestyrelsesmøde 10.5.21

Fremmødte: Jakob, Kim, Torben, Claus, Morten
Afbud: Kamilla

Dagsorden:
Faste punkter
· Godkendelse af referat fra sidste møde (vedhæftet)
· Dato for næste møde
 
Uprioriteret (ikke behandlet på dette møde)
· Helsingør Kommune
· status på Hybridbaner
· Ansøgning genstartspuljen i foreningslivet i Helsingør Kommune
· Materialepuljen
· Røgfri forening – fra Helsingør Kommune (vedhæftet mail), vil vi det? Røgfrit klubhus?
· Padel
· Bestyrelsesbeslutning om at gå videre med Padelprojekt
· Hvorledes skal vi finansiere, modeller?
· Afledte opgaver, beslutninger og risici
· Træning
· status på træningshold junior, motionist 1 og motionist II, begynderinstruktion og holdtræning
· Begyndertræning – mange nye = behov for baner clasher med 2 holdkampe
· Opgaver/rollefordeling – mails på hjemmesiden til de nye i bestyrelsen, evt viderestilling til privat mail
· Klubmesterskaber, tovholdere
· Corona – har vi den rigtige tilgang
· Leje af Padelbane hos X-Padel
· Status på indendørs Coronarefusion HTK
· ZogMatch samarbejdet
· Klubben på langt sigt – scenarier for udvikling, padel, størrelse, klublivet mm

Ad. Referat
Godkendt

Ad. Næste møde
Tirsdag den 25.5.21

Ad. Træning
Stor tilstrømning til begyndertræning. Der kan opstå udfordringer med banekapacitet når træningen støder sammen med andre aktiviteter. Derfor splittes træningen op i to hold over to timer. Der er 24 tilmeldte. Når der er holdkampe, kan træningen evt. flyttes.
Der er 12 til 15 på juniortræning tirsdag og onsdag. OK med baner her.
Motionisttræning clasher ikke. Dog lige i overkanten med op til 16 deltagere, men ikke noget problem. Der er stor tilfredshed med træningen.
Holdtræning foreløbig uden træner. Per arbejder på sagen. Evt. bede Bent og Claus om at lave nogle spiløvelser. Stemningen loddes på førstkommende træning onsdag den 12.5.

Ad. Helsingør kommune
Ingen nye informationer vedr. hybridbaner (redplus).
Genstartspulje: Der foreligger to forslag. 1. Projektbeskrivelse for padelbaner og juristeri i denne forbindelse. 2. Ketchere til nye medlemmer. Foreløbig udarbejder Torben et forslag til formulering til begge forslag og fremsender til Jakob inden en uge.
Materialepuljen er en stående pulje (nye net, koste, bænke mv.). Vi har ansøgt, men har endnu ikke hørt fra kommunen. Kim rykker.
Henvendelse fra DGI vedr. røgfri forening. Vi tager den bløde tilgang og slår en opfordring op på hjemmesiden. Jakob tager den.

Ad. Opgaver og rollefordeling for bestyrelsens medlemmer
Vedr. Klubmesterskaber synes puljetilgangen bedre en “cupsystemet”. Der er som regel små 30 deltagere. Der ligger en skabelon til afvikling af mesterskaberne. Der er to rækker. De hidtidige ansvarlige, Ole og Claus, er udtrådt af bestyrelsen. Besluttet at Morten opdaterer manualen og Kim inviterer Claus til næste møde for at overlevere.
Jakob opdaterer hjemmesiden med mailadresser til bestyrelsens medlemmer.
Klubstander kommer i næste uge.

Ad. Padel
Der er indhentet inspiration fra DGI-tennis, men der er ikke andre klubber, der er kommet meget længere end vi er. Finansieringsmodellerne skal beskrives. Kim er næsten klar med disse modeller og sender rundt. Modellerne skal indeholde afledte opgaver, beslutninger og risici. Modellerne drøftes på næste møde. Byggetilladelse skal prioriteres. Vi kan copy/paste fra Hornbæk tennisklub. Kim har opgaverne.

Ad. Xpadel i Helsingør
Vi har ikke kunne afvikle de betalte timer. Vi har ingen timer til gode nu. Kim hører om vi kan få et specielt tilbud til vores medlemmer. Ellers får vi bare pengene tilbage.

Ad. Z og match
Vores samarbejdspartner har gode priser på udstyr, og vil gerne have logoer ind på hjemmesiden. Jakob klarer logo og beskrivelse (via Bent).

Ad. Corona
Vi anlægger et forsikringsprincip – og holder os uden for klublokalet.

Ad. Diverse info
Der afholdes ”Tøseturnering” (privat arrangement).
Der afholdes ”Fødselsdagsevent” (privat arrangement).

Ref. Torben


